彌牟鎮孔明八陣圖
作者：王剛中
朝代：宋

paragraphs: 我稽八陣圖，規模載方冊。
朅來鎮西蜀，夔門觀疊石。
賦詩有數字，字字究來歷。
進涉漢州西，彌牟鎮之北。
平原列堆阜，灘石同一式。
細思作者意，孔明有深策。
高岸或爲谷，灘石存遺跡。
江海變桑田，平原猶可覓。
故今兩處存，千載必一得。
再歌遂成篇，當有智者識。